การประท้วงเจนซี

**การประท้วงเจนซี** เป็นชุดการประท้วงที่นำโดยคนรุ่นหนุ่มสาว ซึ่งเกิดขึ้นในหลายประเทศตลอดช่วงคริสต์ทศวรรษ 2020 การประท้วงในบังกลาเทศเมื่อ ค.ศ. 2024 ได้รับการอ้างอย่างแพร่หลายเป็นการปฏิวัติเจนซีที่ประสบความสำเร็จครั้งแรก เป็นแรงบันดาลใจให้เกิดการประท้วงเจนซีที่คล้ายกันในประเทศแถบเอเชียอื่น ๆ เช่น เนปาล, อินโดนีเซีย, ฟิลิปปินส์, ติมอร์-เลสเต และมัลดีฟส์ เช่นเดียวกันกับส่วนอื่นของโลก การประท้วงเริ่มต้นในทวีปเอเชีย แต่ใน ค.ศ. 2025 การประท้วงกระจายไปแอฟริกาและพื้นที่อื่น ๆ การใช้คำนี้ที่เก่าแก่ที่สุดเท่าที่ทราบจนถึงปัจจุบัน มาจากบทความแสดงความคิดเห็นของบริษัทวิจัยตลาด Ipsos ของฝรั่งเศส ซึ่งตีพิมพ์เมื่อวันที่ 8 ธันวาคม ค.ศ. 2019 โดยอ้างถึงการประท้วง Fridays for Future ใน ค.ศ. 2019

แม้ว่าสาเหตุของการประท้วงจะแตกต่างกันในแต่ละประเทศ แต่โดยทั่วไปแล้วเป็นการตอบสนองต่อความไม่เท่าเทียม มาตรฐานการครองชีพที่ลดลง การทุจริต ความถดถอยของประชาธิปไตย และลัทธิอำนาจนิยม สื่อสังคมเป็นเครื่องมือที่ใช้สำหรับการเคลื่อนไหวและการประสานงานเป็นการทั่วไป การประท้วงบางครั้ง เช่น ในบังกลาเทศและเนปาล ส่งผลให้รัฐบาลของประเทศถูกโค่นล้ม

## ภูมิหลัง

การก่อความไม่สงบทางการเมืองครั้งแรก ๆ ที่คนรุ่นเจนซีประสบนั้นเกี่ยวข้องกับภาวะเศรษฐกิจถดถอยครั้งใหญ่ และต่อมาเมื่อบางคนเติบโตเป็นผู้ใหญ่ ก็เกี่ยวข้องกับประเด็นต่าง ๆ ที่เกี่ยวกับการระบาดทั่วของโควิด-19

### สาเหตุ

การประท้วงมีสาเหตุมากมายแตกต่างกันไปในแต่ละประเทศ อย่างไรก็ตาม การประท้วงโดยทั่วไปมักเกี่ยวข้องกับความไม่พอใจต่อรัฐบาลที่ปกครอง ความวุ่นวายทางเศรษฐกิจ และประชากรวัยหนุ่มสาวจำนวนมากที่ไม่พอใจและมักว่างงาน ซึ่งประสบกับมาตรฐานการครองชีพที่ลดลง เนื่องจากความยากลำบากในการเข้าถึงสาธารณูปโภคและทรัพยากรขั้นพื้นฐาน ความเหลื่อมล้ำทางสังคมที่เพิ่มขึ้นยังถูกอธิบายว่าเป็นแก่นหลักของการประท้วงทั่วโลก ท้ายที่สุด พวกเขารู้สึกว่าไม่ได้เป็นตัวแทนจากสถาบันทางการเมือง ขณะที่ยังคงเคารพคุณค่าประชาธิปไตย การเปลี่ยนแปลงสภาพภูมิอากาศยังมีส่วนทำให้เกิดการเคลื่อนไหวทางการเมืองจากคนรุ่นเจนซีด้วย

## ประวัติ

## วิธีการ
### สื่อสังคม
สมาชิกเจนซีที่เติบโตในยุคอินเทอร์เน็ต ใช้งานสื่อสังคมเป็นแพลตฟอร์มในการจัดระเบียบและประสานงานการประท้วงเป็นประจำ ผู้ประท้วงในโมร็อกโกและเนปาลมักสื่อสารกันผ่านแพลตฟอร์มการส่งข้อความดิสคอร์ด และแอปอื่น ๆ เช่น อินสตาแกรม, ติ๊กต็อก และเทเลแกรม ก็ถูกกล่าวถึงว่าเป็นแพลตฟอร์มสำหรับการสื่อสารและการเผยแพร่ความตระหนักรู้เช่นกัน

ในขณะที่การประท้วงก่อนหน้านี้ในเนปาลเริ่มต้นอย่างสงบหรือทางออนไลน์ การที่รัฐบาลสั่งห้ามใช้สื่อสังคมในเดือนกันยายน ค.ศ. 2025 กระตุ้นให้เกิดการปฏิบัติการท้าทายซึ่งหน้า เนื่องจากผู้ประท้วงรุ่นเจนซีอ้างว่าการห้ามดังกล่าวเป็นการเซ็นเซอร์ ผู้ประท้วงเผยแพร่วิดีโอสั้นหลายวิดีโอบนเฟซบุ๊กและติ๊กต็อก โดยกล่าวหาว่ามีการทุจริตและคติเห็นแก่ญาติ ในประเทศโมร็อกโก เซิร์ฟเวอร์ดิสตอร์ด "GenZ 212" มีสมาชิกเพิ่มขึ้นจาก 3,000 คนเป็นมากกว่า 150,000 คนภายในวันที่ 2 ตุลาคม แสดงให้เห็นถึงการแพร่กระจายอย่างรวดเร็วของขบวนการในหมู่เยาวชน การประสานงานทางออนไลน์ โดยเฉพาะอย่างยิ่งการใช้ดิสคอร์ด ยังถูกใช้สำหรับกระบวนการทางการเมืองต่อเนื่องในกรณีของเนปาล นั่นคือ การเลือกตั้งนายกรัฐมนตรีชั่วคราวทางออนไลน์สำหรับช่วงเปลี่ยนผ่าน

### สัญลักษณ์

ในการประท้วงเจนซีหลายแห่ง มีการใช้ธงโจรสลัดหมวกฟางจากซีรีส์มังงะ *[[วันพีซ]]* เป็นสัญลักษณ์แห่งความเป็นหนึ่งเดียวกันในระดับสากล ธงนี้เริ่มใช้งานครั้งแรกในการประท้วงในประเทศอินโดนีเซีย

ในประเทศแถบเอเชียตะวันออกเฉียงใต้ สัญลักษณ์ทางวัฒนธรรมร่วมสมัยอื่น ๆ ก็ถูกนำมาใช้เพื่อแสดงออกถึงการต่อต้านเช่นกัน หนึ่งในนั้นคือการอ้างอิงถึง*[[แฮร์รี่ พอตเตอร์]]* และการชูสามนิ้วจาก*[[เกมล่าชีวิต (ชุดนวนิยาย)|เกมล่าชีวิต]]* Raqib Naik ผู้อำนวยการศูนย์ศึกษาความเกลียดชังที่ทำให้เป็นระบบ กล่าวว่า "ผมคิดว่าเรากำลังเข้าสู่ยุคใหม่ของการจัดตั้งกลุ่มที่ได้รับอิทธิพลอย่างมากจากวัฒนธรรมดิจิทัล วัฒนธรรมป๊อป และวัฒนธรรมเกม ทำให้เกิดคำศัพท์ร่วมกัน"

## การเดินขบวนที่ได้รับการนิยามเป็นการประท้วงเจนซี

### การประท้วงที่สิ้นสุดแล้ว

### เกิดขึ้นอยู่

## อ้างอิง